1. Egyetértettek a következőben: „a feudális, nyomorult, elmaradott Magyarországból olyan fejlett, gazdag és okos országot kell csinálni, mint amilyen Anglia, úgy kell megvalósítani, hogy egyfelől benne legyen az emberi jogi eszme, a szabadság és egyenlőség liberális gondolatvilága, de benne legyen a magyar történelmi örökség is, az állami és politikai önrendelkezés akkor már 800 éves hagyománya – az, hogy mi döntsünk saját magunkról, egyén és közösség egyaránt.”
2. „Ha a törpe az óriás vállára áll, messzebb lát, mint maga az óriás.” (Kossuth) Értjük persze, hogy van ebben ideológia is, meg némi teatralitás – de van benne logika is: aki később jön, több tapasztalattal rendelkezik, mint elődei.
3. Miután Kossuth kiszabadult a börtönből, és **Landerer Mihály** nyomdatulajdonos segítségével engedélyt kapott politikai hírlap indítására. Ahogy azonban 1841 elejétől megjelentek a **Pesti Hírlap** első számai.
4. „Én a’ Pesti Hírlap’ szerkesztőjének szándéka’ tisztaságárul de legkisebbé sem kételkedem, mit ujra és ujra kijelentek; elveit is jobbadán és legfőbb vonásaikban osztom; sőt egy cseppet sem vonakodom ezennel kinyilatkoztatni, hogy azokat legnagyobb részben magaméivá teszem, […] ekkép egyedül »azon modor« ellen lehet és van kifogásom, melly szerint mint ő hiszi, »felemeli a’ hazát«, mint hiszem viszont én »sírba dönti a’ magyart«.
5. Kossuth modora – Széchenyi szerint – olyan, hogy politikai agitációja törvényszerűen jakobinus forradalmi őrjöngéshez fog vezetni!
6. Kossuth nem volt radikális forradalmár, hanem becsületes középutas, a liberális derékhad képviselője. És való igaz: hol van Petőfi, hol van Táncsics, ha Kossuth a radikális?
7. Deák egy Wesselényinek szóló levelében arra figyelmeztetett, hogy veszélyes lehet a gróf túlzása: „Széchenyi akaratlanul apológiát (=védőbeszéd) írt az ellenünk használt terrorizmusra”. Hiszen a bécsi erőszaknak épp az volt az alapérve, hogy a magyarok veszélyes forradalmárok, ezért kell kíméletlenül lecsapni rájuk. Ha tehát Széchenyi szerint Kossuth vörös jakobinus, akkor sajnos Metternichnek van igaza…
8. Kossuth válasza: „tudom, hogy a nép ítéletében gyakran tévedhet, […] de azt is tudom, hogy a nép, tévedjen bár ítéletében, de ítél; s Krisztus urunknak halni kellett, mert a nép őt minoritásban hagyta Barabás ellenében.” Mit lehet akkor tenni? Volt válasza erre a kérdésre is: ellenben bölcseségnek tartom azon ügyekezni, hogy mit egyes értelmes ember, becsületes szándokkal a közre nézve jónak hiszen, az a közönség helyeslését megnyerje; mert – alkotmányos országban, az alkotmányos nép akaratja nélkül, azt még csak nem is boldogíthatjuk.”
9. Azt gondolta, hogy az emberek sajnos túl buták és ostobák ahhoz, hogy a saját ügyeikben jól döntsenek. Egy kiválasztott elitnek kell helyettük kormányozni. Kossuth viszont úgy vélte, az embereket a modern korban már nem lehet kizárni abból, hogy döntsenek önmagukról, még ha buták is, még ha ostobák is. A feladat éppen ezért pontosan az, hogy oktatással, neveléssel állandóan emelni kell helyzetükön.
10. Látjuk a **nagyszerű hidat**, a méltóságteljes **akadémiai** palotát, a zseni egykori tevékenységének ma is élő, száz jelét. De amiért a másik államférfi küzdött, lassan elfeledteti a múló idő. Ha ma egy középiskolás diák meghallja a szót: **jobbágyfelszabadítás**, szinte csak üres zörejsorként hangzik a fülében…
11. Már 170 éve nincsenek jobbágyok – és milyen jó hogy nincsenek! Ám épp ezért ez a kifejezés ma már szinte ugyanúgy alig érthető, mint az **ősiség** vagy a **hitbizomány**.
12. Persze Széchenyi is a jobbágyfelszabadítás híve volt, de becsületes liberálisként annyira ragaszkodott a tulajdon sérthetetlenségéhez, hogy úgy vélte: csakis a földesúr beleegyezésével szabad megváltani az úrbéri tartozásokat.
13. Kossuth azonban érezte, hogy fogy az idő, nem lehet várni a méltányossággal, különben **úgy járunk, mint a lengyel nemesség, amelyet saját parasztjaival veretett agyon a bécsi udvar az 1846-os galíciai felékelés idején.** A vasútépítésnél is használjuk a magántulajdon kárpótlásos kisajátítását – és föltette a kérdést: vajon 12 millió ember szabad polgári jóléte egy nyomorult vasútvonal értékével nem ér fel?
14. Vajon a fölszabadítandó jobbágynépet szabad-e politikai jogokban részesíteni? Szabad-e szavazati jogot adni számára, hogy a közügyekbe beleszólhasson? Széchenyi kedvenc lapjában, a Jelenkorban írt erről, és egy bibliai jelenetet hozott fel pesszimista álláspontja igazolására. … az evangéliumokból azt a történetet, amikor a helytartó megkérdezi a palotája előtt gyülekező tömeget, hogy … kit engedjen szabadon: a rablógyilkos Barabást vagy a názáreti prófétát? tudjuk, a tömeg Barabást választotta. Ezt az … elbeszélést azért idézte fel Széchenyi, hogy igazolja: nem szabad a politikai jogokba bevonni a tömeget, az egyszerű embereket, mert ostobák és műveletlenek, így rosszul fognak dönteni: „ítéletében mindig hibázott a nép, és még Krisztus urunkat is minoritásban [kisebbségben] hagyá Barabás átellenében”.
15. amíg a földesúr és a jobbágy közötti szakadék kettéosztja a haza lakóit, addig közös nemzet sincs, mert csak egyenjogú emberek között működik valódi csoportszolidaritás. Van egy forrástípus, amely máig őrzi annak emlékét, hogy ebben a kérdésben bizony Kossuthnak volt igaza: a magyar népdal.
16. 1848 nyarán a jobbágytömegek pontosan tudták, ki tette értük a legtöbbet, kinek köszönhetik az embernyomorító függésből való felszabadulást. Nem volt se tévedés, se véletlen, hogy Kossuth nevét foglalta bele a dalaiba az a sok millió ember, akik közül majd kétszázezren azt is vállalták, hogy fölcsapnak honvéd katonának és a vérükkel áldoznak azért, hogy a régi világ vissza ne jöjjön.
17. Demagóg ízű a kijelentés, mégis igaz: nem a Tudományos Akadémiáért, nem a Lánchídért mentek harcba ezek az emberek, hanem, hogy ne legyen soha többé deres és robot. A jobbágyfelszabadítás kérdésében tehát a jövő egyértelműen Kossuth határozottabb álláspontját igazolta Széchenyi óvatosabb politikája ellenében.
18. Miután győzött a forradalom, a Batthyány-kormány soraiban, miniszterekként immáron együtt küzdöttek. Természetesen **ezeregy kérdésben továbbra sem értettek egyet, de a legfontosabbakban igen: Magyarország alkotmányos önkormányzatának és polgári átalakításának** azokban a lépéseiben, amelyeket az április törvények tartalmaztak és írtak elő.
19. Együttműködésükkel pedig 13 évvel korábban megvalósították Deáknak azt a híres mondását, amit 1861 tavaszán fogalmazott meg az országgyűlésen, imígyen: Szeressétek jobban a hazát, mint amennyire utáljátok az ellenségeiteket! A reformkori Széchenyi–Kossuth vitát tehát – a kortársak egyértelmű véleménye szerint – Kossuth nyerte meg.

**„Kinek volt igaza? Teszi fel a kérdést az újságíró.**

1. **Keresse ki az információkat a forrásszemelvényekből, és írja be a táblázat megfelelő helyére. Egyes cellákba több információ is illik, másokba nem fog találni. Ezekhez a tankönyvéből és az Interneten keressen információkat, kulcsszavakat!**
2. **Mérlegelje, hogy az adott szempont szerint illetve kérdésben kinek volt igaza!**

|  |  |  |  |
| --- | --- | --- | --- |
|  | **Kossuth** | **Széchenyi** | **Kinek van igaza a kérdésben? Miért?** |
| Régió |  |  |  |
| Családi háttér |  |  |  |
| vallás |  |  |  |
| művek |  |  |  |
| társadalmi bázis |  |  |  |
| Jobbágykérdés  |  |  |  |
| Nemzetiségi kérdés |  |  |  |
| Gazdasági elképzelések |  |  |  |
| Bécshez való viszony |  |  |  |
| Nyilvánosság terei |  |  |  |
| Reformok sebessége |  |  |  |